31/07/2015 | Administración LocalMunicipal
Betanzos
Bases certame monólogos

A Xunta de Goberno Local do Concello de Betanzos, en sesión realizada o 9 de xullo de 2015, aprobou as bases do I Certame de Monólogos Cómicos, procedéndose á súa publicación aos efectos oportunos.1) É obxecto do presente Certame premiar á mellor interpretación dun monólogo humorístico. Para a valoración desta interpretación os actores ou actrices deberán presentar o seu monólogo no transcurso de espectáculos ou galas de carácter público que se celebrarán en Betanzos entre o 11 e o 20 de setembro de 2015. No caso de ser necesario debido ao número de participantes, poderían celebrarse varias galas nas fins de semana comprendidos entre esas datas.2) Poderán concorrer a este certame tódolos actores e actrices que o desexen, se ben no caso de ter que facer unha selección previa terán preferencia aqueles participantesde entre 18 e 35 anos (por tratarse dun certame que pretende promover a descuberta ou promoción dos actores e actrices novos). Para iso deberán realizar a súa inscrición enviando un email ao enderezo: omixbetanzos@betanzos. net. No asunto deberán indicar “Inscrición Certame de Monólogos de Betanzos”. E ademáis deberán aportar os seguintes datos: • Nome, • Apelidos, • Data de nacemento, • DNI, • Enderezo, • Localidade, • Provincia, • C. P, • Teléfono • Email de contacto. Así mesmo deberán indicar os seguintes datos sobre a obra coa que concursan: • Título, • Extensión (tempo), • Autor, • Unha pequena síntese.1) O prazo de inscrición comeza o 7 de agosto e remata o 7 de setembro.2) O tema do monólogo é libre e a duración da súa representación non deberá ser inferior a 5 minutos nen superior a 20 minutos. É imprescindible presentar por escrito o título, autor e se é o caso, autor da adaptación realizada e unha síntese do texto a representar. A posta en escena deberá adaptarse aos medios proporcionados pola organización que facilitará un escenario e un equipo básico de son e iluminación. O artista poderá utilizar o atrezzo ou acompañamento musical que considere convinte sempre e cando non requira de montaxe escénica previa.3) A organización poderá realizar unha selección previa dos participantes e comunicaralles aos inscritos a súa aceptación ou non no certame con antelación á celebración da representación.4) Os premios e gañandores/as deste certame daranse a coñecer na última das galas previstas pola organización do certame, no día e hora que a organización anunciará convenientemente. e celebrarase no Teatro Alfonsetti, Aula Municipal de Cultura Xulio Cuns ou recinto equivalente designado pola organización.5) Establecense tres premios para os gañadores/as do Certame de Monólogos Cómicos.1º. Premio dotado con 280 € 2º Premio dotado con 170 € 3º Premio dotado con 150 € (outorgado polo público das galas) 6) O xurado estará composto por membros da organización entre os que figurarán o concelleiro e técnico de xuventude, a concelleira de turismo e un representante dunha asociación ou grupo teatral. A decisión do xurado será irrecorrible e darase a coñecer ao final da última gala do certame na que se representarán os monólogos.7) Entre os criterios a valorar para a concesión do premio estarán a orixinalidade no tratamento do tema escollido, a súa vinculación con algún feito de actualidade, ou coa realidade sociocultural do Concello de Betanzos e arredores. Xunto co correcto plantexamento dun argumento inicial, o seu desenvolvementeo e conclusión final, a presencia escénica, ou o uso correcto de rexistros de voz ou xestuais durante a actuación.8) Para outorgar o premio ao mellor monólogo o público presente en cada gala, recibirá unha tarxeta co nome dos participantes. O público asistente deberán puntuar as actuacións de 1 a 10 puntos e o xurado encargarase de recoller as tarxetas coas puntuacións ao final da gala e de facer o reconto correspondente, achar a media e en base a esta proclamar ao monologuista gañador/a do premio do público. Este premio é compatible coa consecución do 1º ou 2º premio deste certame.9) A aceptación neste certame supón a plena aceptación das presentes bases. Betanzos, 22 de xullo de 2015 O ALCALDE-PRESIDENTE, Asdo.: José Ramón García Vázquez